Sey pêro Rojawanê Kurdîstanî herêma Firatî de zî termînê perwerde û banderîye dest pêkerd. Goreyê doneyanê Heyetê Perwerde û Banderîye herême de 63 727 wendekaran dest pê wendişî keerd.
Wendekara sinifa 7ine ya Dibistana Şehîd Seydoyî Riweyda Feyad bale ante girîngîya wendişê bi ziwanê dayîke ser û vat: ''Bi ziwanê dayîke perwerde û banderîye zaf weş ê. Seba mi ziwanê dayîke her çî yo.''
Wendekare Evîyana Ehmed zî dîyar kerd ke a wazena biba mamosta û vat: ''Ez wazena serra wendişî ya newîye embazan û mamostayanê xo de bi kêfweşî derbaz bikera.''
Wendekare Êva El Elî vat: ''Ez hêvî kena ke biba doktore ke cuya merdiman bixelisna.''
